
נספח הנחיות לאופן השימוש בתיבת המכרזים הדיגיטלית – שלב הפיילוט

1. שימו לב! יש להקים את תיבת המכרזים כאשר כל המידע ידוע ולא צפויים שינויים במבנה התיבה או במועדים המתוכננים להליך.
2. להלן מספר הנחיות שימוש המתארות את המקרה ואופן ההתנהלות הנדרש ע"מ לאפשר הליך עבודה מלא תוך שמירה על מינהל תקין:

	#
	נושא
	הנחיה לפעולה

	1
	קביעת המועד האחרון להגשת ההצעות 
	יש לקבוע את המועד האחרון להגשת ההצעות בימים א'-ה' בין השעות 10:00-15:00

	2
	עדכון מועד אחרון להגשת ההצעות ונתונים נוספים בפניית הפרסום
	ע"מ לעדכן מועד אחרון להגשת הצעות או נתונים נוספים הקיימים בפניית הפרסום יש לשנות את הנתונים ובסיום ע"מ שהעדכונים יכנסו לתוקף בתיבת המכרזים יש ללחוץ  על "צור/עדכן תיבה", לוודא שכל העדכונים מופיעים בפרטי תיבת המכרזים וללחוץ X  ליציאה מהתיבה.

	3
	עדכונים בתיבה
	עדכונים אפשריים:
מועד תחילת הגשות- ניתן לעדכן כל עוד לא חלף.
מועד אחרון להגשת ההצעות- ניתן לעדכן כל עוד לא חלף. לא ניתן להקדים את המועד.
מוסמכי פתיחה/עורך מכרז- ניתן לעדכן כל עוד לא נפתחה התיבה.
מסמכים וצרופות (שלב 3)- ניתן לעדכן כל עוד לא חלף מועד תחילת הגשת הצעות.
אמות מידה לבחירת זוכה- ניתן לעדכן כל עוד לא חלף מועד תחילת הגשת הצעות.

	4
	צפייה בהצעת המחיר
	קובץ הצעת המחיר יורד ביחד עם שאר קבצי ההצעה.
במקרה שהמכרז מוגדר כמכרז דו שלבי (איכות ומחיר במעטפות נפרדות) יש לשים לב כי לא פותחים את קובץ הצעת המחיר טרם בדיקת שלב האיכות ואישורו בוועדת המכרזים.


3. על המשרד להוסיף במסמכי המכרז את הסעיפים הבאים בפרק אופן ההגשה: 
3.1. הגשת ההצעות למכרז תבוצע באופן מקוון. לצורך הגשת ההצעות יידרש המציע להזדהות באמצעות מערכת ההזדהות הממשלתית. 
טרם הגשת ההצעה, נדרש לבצע רישום מוקדם למערכת ההזדהות הממשלתית באמצעות הקישור להגשת ההצעה.
הכניסה למערכת הגשת ההצעות למכרז זה באמצעות הקישור
https://merkava.mrp.gov.il/tenders/gate/index.html?bid_object_id=4000525107
3.2. 
3.3. על מציע במכרז האחריות לדאוג להגיש את ההצעה לפני המועד האחרון להגשת הצעות. בכלל זה על המציע להביא בחשבון כי בסמוך למועד האחרון להגשת הצעות ייתכן עומס על מערכת ההגשה או תקלות טכניות אחרות אשר ימנעו מהמציע להגיש את הצעתו. באחריות המציע להגיש את הצעתו פרק זמן מספק לפני המועד האחרון להגשת הצעות, על מנת להימנע מתקלות כאמור. 
3.4. בסוגיות טכניות ובעזרה בתפעול המערכת ניתן לפנות למוקד התמיכה בימים א'-ה' בין השעות 8:00-17:00 באמצעות דוא"ל CCC@mof.gov.il  .זמן ההמתנה מרגע פתיחת הפנייה ועד לחזרת נציג שירות לא יעלה על 4 שעות בטווח שעות פעילות המוקד. מוקד התמיכה אינו מתחייב לספק מענה לפניות אשר יתקבלו בזמן הפחות מ-4 שעות מהמועד האחרון להגשת הצעות.
3.5. הצעות שלא יוגשו עד המועד האחרון להגשת הצעות, לא יובאו לדיון בפני ועדת המכרזים של עורך המכרז.
3.6. לתשומת ליבכם! בחלוף 20 דקות ללא ביצוע פעולה, המערכת תתנתק וכל פעולה שבוצעה בה ולא נשמרה כטיוטה, לא תשמר. במקרה המתואר תידרש כניסה מחודשת למערכת.
3.7. המשקל המרבי לקובץ בהצעה הינו 10 MB ומקסימום 50 MB לכלל הקבצים באותה הצעה. על המציע לבדוק את משקל הקבצים הנשלחים על ידו ולוודא כי הצעתו עומדת במגבלות.
3.8. באפשרות המציע לבצע הגשה אחת בלבד! לאחר הגשת המענה לא תתאפשר הגשה נוספת.
3.9. לאחר הגשת ההצעה יופיע במסך ההגשה מספר אסמכתא. רק לאחר הופעת ההודעה עם מספר האסמכתא תהליך ההגשה יסתיים. ללא קבלת מספר האסמכתא דין ההצעה כלא הוגשה.
3.10. ככל שתהיה תקלה טכנית ממושכת, אשר תמנע הגשות הצעות במכרז, יוכל המזמין בהודעה שתפורסם באתר האינטרנט לקבוע דרך הגשה אחרת במכרז. 
3.11. להנחיות וחומרי הדרכה על אופן הגשת ההצעות בתיבת המכרזים הדיגיטלית ניתן להיכנס לקישור הבא:  https://govextra.gov.il/mr/guides/tender    

